Kettery: onvergeefbare sonde – For the Love of His Truth
Dus kon selfs die heilige dokters nooit ‘n meester van kettery omskep het nie, nie omdat hulle nie die ketter se foute genoegsaam kon bestry en weerle het met die waarheid nie, maar omdat die valse leraars se harte met ‘n obsessie oor hul eie idee gevul was. Die man wat ‘n valse lering verkondig en glo, is soos die man wat deur gekleurde glas kyk. Plaas dan voor daardie man enige ander kleur as die kleur van die glas, en hy sal dit nie kan uitken nie. Die probleem is nie dat die kleur wat voor hom geplaas word verkeerd is nie, maar omdat sy glas anders gekleurd is, soos die Woord dit stel in Jes 6:9 ..en sien altyddeur, maar bemerk nie.
Dit beteken dat die waarheid genoegsaam en duidelik voor sy oe vertoon sal word, sodat dit daar is vir hom om na te kyk, en sekere ander mense sal dit wel sien, maar hy sal dit nie sien nie. Wat anders kan dit tog beteken? Dit is waarom sulke mense wat deur God verblind word, nie deur ons tot Christus omskep kan word nie, en so word dit ook beskryf in Joh 12:40 Hy het hulle oë verblind en hulle hart verhard, sodat hulle nie met die oë sou sien en met die hart verstaan en hulle bekeer en Ek hulle genees nie. Al word die waarheid voor hulle neergele, tree daar geen verandering by hulle in nie. God moet eers die gekleurde glas verwyder. Dit is iets wat ons nie kan doen nie.
*Vertaal vanuit die werk van Martin Luther.
This entry was posted in Afrikaans, gekleurde glas, godslastering, ketter, kettery, ontwerper van valse leringe, onvergeefbare sonde, sonde teen die Heilige Gees, verharde hart and tagged gekleurde glas, godslastering, Grant Swart, Hy het hul oe verblind, Jes 6:9, Jesus Christus, ketter, kettery, Martin Luther, Nikodemus, onvergeefbare sonde, Paulus, valse leringe, valse profeet, verblind deur God, vertaling. Bookmark the permalink.
← Heretics Hard to Convert
THE GOSPEL DEFINED →